หุ้นสหรัฐฯ ปิดในกรอบแคบ
ตลาดหุ้นสหรัฐฯ ปิดในกรอบแคบๆ ดาวโจนส์ เพิ่มขึ้น 42.62 จุด ขณะที่ราคาน้ำมันขยับลง
7 มี.ค. 2556

ตลาดหุ้นสหรัฐฯ ปิดในกรอบแคบๆ ดาวโจนส์ เพิ่มขึ้น 42.62 จุด ขณะที่ราคาน้ำมันขยับลง
ตลาดหุ้นสหรัฐฯวานนี้(6มี.ค.) ปิดในกรอบแคบๆ แต่ดาวโจนส์ยังขยับขึ้นต่อเนื่อง หลังทุบสถิติสูงสุดตลอดกาลไปเมื่อวันอังคารท่ามกลางความเห็นที่ผสมผสานของธนาคารกลางอเมริกา(เฟด) ต่อสถานะทางเศรษฐกิจของประเทศ       ดัชนีหุ้นดาวโจนส์ เพิ่มขึ้น 42.62 จุด (0.30 เปอร์เซ็นต์) ปิดที่ 14,296.39 จุด ทำสถิติสูงสุดตลอดกาลรอบใหม่ แนสแดค ลดลง 1.77 จุด (0.05 เปอร์เซ็นต์) ปิดที่ 3,222.37 จุด เอสแอนด์พี เพิ่มขึ้น 1.68 จุด (0.11 เปอร์เซ็นต์) ปิดที่ 1,541.47 จุด  ขณะที่ราคาน้ำมันขยับลง หลังสต๊อกเชื้อเพลิงมะกันเพิ่มขึ้น บ่งชี้ถึงอุปสงค์อ่อนแอ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน ลดลง 39 เซนต์ ปิดที่ 90.43 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 55 เซนต์ ปิดที่ 111.06 ดอลลาร์ต่อบาร์เรล